Anotācija (ex-ante) 22-TA-3822
Izdrukāts 29.07.2026. 21.26 - 2.0 Redakcija
Anotācija (ex-ante) 22-TA-3822
Izdrukāts 29.07.2026. 21.26 - 2.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2003. gada 16. septembra noteikumos Nr. 528 "Izglītības un zinātnes ministrijas nolikums"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Nepieciešams precizēt Izglītības un zinātnes ministrijas nolikumu, lai nodrošinātu tā atbilstību citiem spēkā esošiem tiesību aktiem.
 
1.2. Mērķis
Mērķa apraksts
Nodrošināt Izglītības un zinātnes ministrijas nolikuma atbilstību spēka esošajiem tiesību aktiem.
 
Spēkā stāšanās termiņš
Jebkādi citi nosacījumi (atrunāti tiesību aktā)
Pamatojums
Tiesību akts stājas spēkā vispārējā kārtībā, atsevišķām normām paredzot citu spēkā stāšanās kārtību, ievērojot Ministru kabineta  2021. gada 21. decembra rīkojumā Nr. 985 “Par Liepājas Jūrniecības koledžas reorganizāciju" noteikto un Ministru kabineta rīkojuma projektā  "Par koledžas  “Profesionālās izglītības kompetences centrs "Rīgas Tehniskā koledža"" nosaukumu" noteikto.
1.3. Pašreizējā situācija, problēmas un risinājumi
Pašreizējā situācija
Ar 2022. gada 13. decembra  Ministru kabineta rīkojumu Nr. 898 “Par Izglītības un zinātnes ministrijas padotībā esošo profesionālās izglītības iestāžu statusa noteikšanu un to nosaukumiem" tika noteikti Izglītības un zinātne sministrijas padotībā esošo izglītības iestāžu statusi, kā arī noteikti to nosaukumi.  Pamatā profesionālās izglītības iestādēm nosaukumi palika nemainīgi, izņemot profesionālās izglītības kompetences centram "Liepājas Valsts tehnikums” un Profesionālās izglītības kompetences centram "Rīgas Valsts tehnikums, kurām nosaukumi mainīti svītrojot norādi  "profesionālās izglītības kompetence centrs", ievērojot to, ka ar 2022. gada 3. marta grozījumiem Profesionālās izglītības likumā ir svītrotas normas par profesionālās izglītības kompetences centra statusu.

Savukārt ar Ministru kabineta  2021. gada 21. decembra rīkojumu Nr. 985 “Par Liepājas Jūrniecības koledžas reorganizāciju" ar 2023. gada 1. aprīli tiek reorganizēta Izglītības un zinātnes ministrijas padotībā esošā valsts izglītības iestāde – Liepājas Jūrniecības koledža, to nododot atvasinātai publiskai personai – Rīgas Tehniskajai universitātei, kur tā turpina  pastāvēt kā Rīgas Tehniskās universitātes aģentūra "Rīgas Tehniskās universitātes Liepājas Jūrniecības koledža".

Ar Ministru kabineta 2022. gada 31. maija rīkojumu Nr. 402 (prot. Nr. 29 66. §) "Par centralizētas valsts īpašumā esošo nacionālo sporta bāzu pārvaldības struktūras izveidi" tika atbalstīts ministrijas izstrādātajā konceptuālajā ziņojumā "Par centralizētas valsts īpašumā esošo nacionālo sporta bāzu pārvaldības struktūras izveidi" ietvertais risinājums un ministrijas priekšlikums, kas paredz reorganizēt sabiedrību ar ierobežotu atbildību "Bobsleja un kamaniņu trase "Sigulda"", sabiedrību ar ierobežotu atbildību "Tenisa centrs "Lielupe"" un sabiedrību ar ierobežotu atbildību "Sporta centrs "Mežaparks"", pievienojot tās valsts sabiedrībai ar ierobežotu atbildību "Kultūras un sporta centrs "Daugavas stadions"" un mainot nosaukumu uz "Sabiedrība ar ierobežotu atbildību "Latvijas Nacionālais sporta centrs"" (turpmāk – reorganizācija). Reorganizācija tika pabeigta 2022. gada 27. septembrī.


2020.gada 9.jūlijā Saeima pieņēma likumu “Par Latvijas Republikas valdības un Eiropas Kosmosa aģentūras asociētās dalībvalsts līgumu”, nosakot, ka līgumā paredzēto saistību izpildi koordinē Izglītības un zinātnes ministrija. Vienlaikus kopš 2021.gada Izglītības un zinātnes ministrija sadarbībā ar Ekonomikas ministriju ir izstrādājusi Latvijas kosmosa stratēģiju 2021. - 2027.gadam. Tāpat Izglītības un zinātnes ministrija pārstāv Latviju Eiropas Savienības Konkurētspējas padomes formātā “kosmoss”.
 
Problēmas un risinājumi
Problēmas apraksts
Ievērojot minēto reorganizāciju un izglītības iestādes nosaukumu maiņu, Ministru kabineta 2003. gada 16. septembra noteikumos Nr. 528 "Izglītības un zinātnes ministrijas nolikums"" nepieciešams aktualizēt normas par Izglītības un zinātnes ministrijas padotībā esošām profesionālās izglītības iestādēm, kā arī kapitālsabiedrībām, kurās Izglītības un zinātnes ministrija ir valsts kapitāldaļu turētāja.

Izglītības un zinātnes ministrija īsteno plašas kosmosa nozares jomas funkcijas, bet  Izglītības un zinātnes ministrijas nolikumā minētās funkcijas nav norādītas.

 
Risinājuma apraksts
Grozījumi Ministru kabineta 2003. gada 16. septembra noteikumos Nr. 528 "Izglītības un zinātnes ministrijas nolikums" paredz veikt šādus grozījumus Izglītības un zinātnes ministrijas nolikumā:
1) tiek svītrota  Liepājas Jūrniecības koledža no Izglītības un zinātnes ministrijas padotībā esošo valsts pārvaldes iestāžu saraksta;
2) tiek precizēts profesionālās izglītības kompetences centra "Liepājas Valsts tehnikums”,  Profesionālās izglītības kompetences centra "Rīgas Valsts tehnikums", kā arī Latgales industriālais tehnikuma nosaukums  atbilstoši 2022. gada 13. decembra Ministru kabineta rīkojumā Nr. 898 “Par Izglītības un zinātnes ministrijas padotībā esošo profesionālās izglītības iestāžu statusa noteikšanu un to nosaukumiem" noteiktajam. Papildus minētajam tiek precizēts profesionālās izglītības kompetences centra "Rīgas Tehniskā koledža" nosaukums, svītrojot norādi "profesionālās izglītības kompetence centrs";
3) tiek svītrotas  no nolikuma šādas kapitālsabiedrības, kurās Izglītības un zinātnes ministrija bija  valsts kapitāla daļu turētāja:  sabiedrība ar ierobežotu atbildību "Bobsleja un kamaniņu trase "Sigulda"", sabiedrība ar ierobežotu atbildību "Tenisa centrs "Lielupe"" un sabiedrība ar ierobežotu atbildību "Sporta centrs "Mežaparks"";
4) tiek mainīts  valsts sabiedrības ar ierobežotu atbildību "Kultūras un sporta centrs "Daugavas stadions"" nosaukums uz "Sabiedrība ar ierobežotu atbildību "Latvijas Nacionālais sporta centrs".
5) tiek papildinātas Izglītības un zinātnes ministrijas funkcijas saistībā ar kosmosa politikas izstrādi, organizēšanu un koordinēšanu, kā arī starptautisko sadarbības programmu īstenošanu kosmosa jomā. Eiropā un pasaulē kosmosa politika tiek uzskatīta par atsevišķu un neatkarīgu jomu par ko liecina valstu izstrādātās un ieviestās kosmosa politikas stratēģijas, kosmosa likumdošana, kosmosa programmas, kosmosa aģentūras un departamenti. Latvija kopš 2020.gada ir Eiropas Kosmosa aģentūras  asociētā dalībvalsts un saskaņā 2020.gada 9.jūlijā Saeimas pieņemto likumu “Par Latvijas Republikas valdības un Eiropas Kosmosa aģentūras asociētās dalībvalsts līgumu”, līgumā paredzēto saistību izpildi koordinē Izglītības un zinātnes ministrija. Kopš 2021.gada Izglītības un zinātnes ministrija sadarbībā ar Ekonomikas ministriju ir izstrādājusi Latvijas kosmosa stratēģiju 2021. - 2027.gadam. Vienlaikus, Izglītības un zinātnes ministrija pārstāv Latviju Eiropas Saviebības Konkurētspējas padomes formātā “kosmoss”.

 
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Izglītības un zinātnes ministrija jaunās funkcijas - izstrādāt kosmosa politiku, kā arī organizēt un koordinēt kosmosa politikas īstenošanu - tiks nodrošinātas esošā finansējuma ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta rīkojuma projekts "Par koledžas  “Profesionālās izglītības kompetences centrs "Rīgas Tehniskā koledža" nosaukumu"
Pamatojums un apraksts
Nepieciešams noteikt Profesionālās izglītības kompetences centrs "Rīgas Tehniskā koledža" nosaukumu atbilstoši 2022. gada 3. marta grozījumiem Profesionālās izglītības likumā, kas paredz atteikšanos no "profesionalās izglītības kompetences centra" statusa.  Ministru kabineta rīkojuma projekts "Par koledžas  “Profesionālās izglītības kompetences centrs "Rīgas Tehniskā koledža"" nosaukumu" (23-TA-54) tiek virzīts vienlaicīgi ar šo projektu.
Atbildīgā institūcija
Izglītības un zinātnes ministrija
4.2. Cita informācija
Ministru kabineta rīkojuma projekts "Par koledžas  “Profesionālās izglītības kompetences centrs "Rīgas Tehniskā koledža" nosaukumu"  tiek virzits vienlaicīgi ar šo projektu.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība nav nepieciešama, jo  grozījumi Izglītības un zinātnes ministrijas nolikumā ietver normatīvā regulējuma atbilstību jau spēkā esošiem ārējiem tiesību aktiem un faktiskajai situācijai.
 
 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Izglītības un zinātnes ministrijai paredz jaunas funkcijas - izstrādāt kosmosa politiku, kā arī organizēt un koordinēt kosmosa politikas īstenošanu. Ņemot vērā, ka faktiski de facto Izglītības un zinātnes ministrija šīs funkcijas jau veic šobrīd, administratīvais slogs nemainās un sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

